**Naziv obveznika: OSNOVNA ŠKOLA IVANA FILIPOVIĆA**

**Sjedište obveznika: 31000 OSIJEK**

**Adresa sjedišta obveznika: KALNIČKA 48**

**Razina : 31 Broj RKP-a: 09554**

**Razdjel : 000 Matični broj: 03013936**

**Šifra djelatnosti prema NKD-u 2007.: 8520 OIB škole: 62987558119**

**BILJEŠKE**

**UZ FINANCIJSKI IZVJEŠTAJ ZA 2019. GODINU**

Prema uputama za izradu GODIŠNJEG FINANCIJSKOG IZVJEŠTAJA ZA 2019. godinu, a koje su izrađene u skladu sa Okružnicom o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2019. izradili smo i popunili obrasce godišnjeg financijskog izvještaja za 2019. godinu.

Izrada financijskih izvještaja propisana je Pravilnikom o financijskom izvještavanju u proračunskom računovodstvu (Narodne novine, broj 3/15., 93/15., 135/15.., 2/17.,28/17., i 112/18.) te prema čl. 12 Pravilnika sastavni dio financijskih izvještaja proračuna i proračunskih korisnika su Bilješke uz financijske izvještaje.

Obrazac godišnjih financijskih izvještaja za 2019. g. sastoji se od: Bilanca na obrascu: BIL, Izvještaj o prihodima i rashodima, primicima i izdacima na obrascu: PR-RAS, Izvještaj o rashodima prema funkcijskoj klasifikaciji na obrascu: RAS-FUNKCIJSKI, Izvještaj o promjenama u vrijednosti i u obujmu imovine i obveza na obrascu: P-VRIO, Izvještaj o obvezama na obrascu: OBVEZE te sastavni dio financijskih izvještaja su i Bilješke kao dopuna podataka.

Djelatnost osnovnog školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Narodne novine, broj 87/08.,86/09.,92/10.,105/11. i 90/11.) i Zakona o ustanovama ( Narodne novine, broj 76/93.,29/97.,47/99.,35/08).

Odgovorna osoba u Školi je ravnatelj Zlatko Kraljević, a vođenje računovodstva je povjereno Darii Rupčić.

Bilješke uz Bilancu

Stanja utvrđena na dan 31. prosinca 2018. godine prenesena su kao početna stanja 1. siječnja 2019. godine. Preneseni rezultat poslovanja iznosi 51.966,32 kune. Umanjen je za 2.423.67 kuna 30.04.2019. i za 111,31 kunu 3.12.2019. godine radi povrata neiskorištenog dijela sredstava HZZ-u. (Stručno osposobljavanje - Tena Lukavski i Ivona Kopf). Sada iznosi 49.431,34 kune.

Ukupna imovina vrijednosno iskazana (0 i 1) je 3.978.632,12 kuna, obveze (2) 654.246,19 kuna, a vlastiti prihodi (9) su 3.289.539,14 kuna.

Ukupni dugovni saldo bilance (0,1,3,4) jednak je ukupno potražnom saldu (2,6,7,9) i iznosi 11.918.720,22 kune.

U promatranom razdoblju nabavljeno je opreme u ukupnom iznosu 101.877,14 kuna, najviše se odnosi na opremu za produženi boravak, školsku kuhinju, na računalnu opremu i opremu za tehničku kulturu. Sitnog inventara je nabavljeno u iznosu 29.711,45 kuna. Knjiga je nabavljeno u iznosu 260.499,31 kunu, od toga na udžbenike se odnosi 257.012,12 kn.

Nenaplaćenih računa za izdavanje dvorane (računi izdani krajem 2019.) iznose 3.510,00 kuna.

Na kraju izvještajnog razdoblja rezultat poslovanja iznosi 84.278,13 kuna i prenosi se u 2020. godinu.

Izvanbilančni zapisi u iznosu 180.338,20 odnose se na opremu dobivenu na korištenje – Kurikularna reforma faza II ŠKOLA ZA ŽIVOT (tableti 140 kom, ormarići 2 kom, projektori 5 kom i prijenosno računalo 1 kom).

Ugovornih odnosa koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) nemamo kao ni sudskih sporova.

Bilješke uz izvještaj o prihodima i rashodima, primicima i izdacima – Obrazac PR-RAS

Bilješka br. 1

Na AOP poziciji 058 ove godine nemamo prihod odnosno tekuće pomoći od HZZO-a za osobe koje se stručno osposobljavaju u našoj školi, a ne zasnivaju radni odnos. U 2019. nije bilo zapošljavanja. Pripravnici Rutnik je zadnji mjesec osposobljavanja bio prosinac 2019., za koju smo dobili financijska sredstva u 2018.. Godišnja uplata za jednog pripravnika bez staža iznosi 7.314,24 kune, a sa stažom 12.982,80 kuna.

Bilješka br. 2

Na AOP poziciji 064 nalaze se prihodi iz proračuna od Ministarstva znanosti i obrazovanja za plaće, za jubilarne nagrade, prijevoz zaposlenika, pomoći, otpremninu, regres i sl., mentorstva, za opremu KURIKULARNA REFORMA NSO u iznosu 43.700,00 (4mj.2019.) i KURIKULARNA REFORMA NSO 41.400,00 (upl 17.12.2019.), za udžbenike 279.104,10 kuna I šk. lektiru 3.500.00 kuna, potpora za ŠŠK i razna sportska natjecanja koja financira Županija (24.018,00 kn).

Bilješka br. 3

Na AOP poziciji 067 nalaze se pomoći temeljem prijenosa EU sredstava, nastali troškovi u projektima Ministarstva znanosti i obrazovanja financiranim iz ESI fondova. Škola je krajnji korisnik EU sredstava, a Ministarstvo davatelj sredstava. Pomoć je namijenjena za uslugu osvježenja na stručnom usavršavanju nastavnika na projektu “Podrška provedbi cjelovite kurikularne reforme II faza”

Bilješka br. 4

Na AOP poziciji 077 nalaze se prihodi od imovine odnosno kamate koje uplaćuje Addiko banka za financijska sredstva koja imamo na žiro računu škole, očekujemo uplatu u siječnju 2020. godine

Bilješka br. 5

Na AOP poziciji 116 nalaze se prihodi za sufinanciranje cijene usluga – za školsku kuhinju i produženi boravak (uplate učenika, uplate Grada Osijeka i Županije za djecu koja se besplatno hrane u školskoj kuhinji i koja su uključena u projekt “Školski obrok za sve”.

Na AOP poziciji 116 nalaze se i prihodi od Grada Osijeka za plaću pomoćnika u nastavi – Projekt ADHD.

Bilješka br. 6

Na AOP poziciji 124 nalaze se prihodi od obavljanja vlastite djelatnosti (Zadruga Ivančica), od prikupljanja starog papira i iznajmljivanja školske dvorane i učionica.

Na AOP poziciji 127 nalaze se donacije u ukupnom iznosu 30.227,50 kn. Odvj ured Marinić donirao nam je komplet ormara za učionicu i zavjese u iznosu 21.297,50 kuna. Donaciju smo dobili od Panturista, Orion-toursa i Ortrana temeljem Ugovora o donaciji za potrebe odgojno-obrazovnog rada u iznosu 8.930,00 kuna.

Bilješka br. 7

Na AOP poziciji 132 nalaze se prihodi od Grada za materijalne troškove, energente, liječničke preglede, pedagošku dokumentaciju, inspekcijski nalaz i hitne intervencije, školsku opremu (58.945,00 kn) te prihod za projekt „OSIgurajmo im JEdnaKost“ - plaća za pomoćnike u nastavi I plaća za učiteljice u produženom boravku. U produženom boravku od rujna 2019. godine rade četiri zaposlenika na puno radno vrijeme.

Bilješka br. 8

Na AOP poziciji 151 nalaze se rashodi za zaposlenike naše škole, plaće i doprinosi, rashodi za plaće osoba uključenih u projekt „OSIgurajmo im JEdnaKost“, projekt „ADHD“ i plaće za produženi boravak.

Bilješka br. 9

Na AOP poziciji 160 nalaze se materijalni rashodi. Ove godine smo imali veće troškove na investicijskom održavanju, popravak peći za grijanje na pelet i servisi plamenika i kompresora, čišćenje i kontrola dimnjaka, uvođenje E-imenika 20.300,07 kn, tokeni za nastavnike, popravak tamburica u iznosu 9.360,00 kn i sl.

Bilješka br. 10

Na AOP poziciji 193 nalaze se financijski rashodi, za usluge platnog prometa.

Bilješka br. 11

Na AOP poziciji 287 nalaze se nenaplaćeni prihodi odnosno računi koji su ispostavljeni krajem prosinca (za dvoranu) a čiju uplatu očekujemo u siječnju 2020. godine.

Bilješka br. 12

Na AOP poziciji 304 nalaze se prihodi od prodaje stanova koje uplaćuje Zavod za stanovanje d.o.o. Osijek.

Ukupni prihodi poslovanja za razdoblje od 01.01. do 31.12. 2019. godine iznose 7.974.934,89 kuna, a ukupni rashodi poslovanja iznose 7.940.088,10 kuna.

Rezultat poslovanja promatranog razdoblja iznosi 34.846,79 kuna, a preneseni višak iz ranijih godina iznosi 49.431,34 kune.

Ove godine smo imali manjak prihoda od nefinancijske imovine (AOP 399) 361.632,62 kune, a višak prihoda poslovanja (AOP 282) 396.479,41 kunu, te prijenosom viška odnosno prebijanjem manjka, ukupni rezultat poslovanja u 2019 godini iznosi 84.278,13 kuna i prenosi se u 2020. godinu.

Škola je u 2019. godini (AOP 341) obnovila kuhinju, produžni boravak i učionice sa kupljenom novom opremom u iznosu 101.877,00 kuna te dobila na korištenje opreme u iznosu 180.338,20 kuna (Kurikularna reforma faza II). Kupljeni su udžbenici u vrijednosti 257.012,12 kuna, te knjige za knjižnicu u vrijednosti 3.487,19 kuna.

Bilješke uz izvještaj o obvezama – Obrazac OBVEZE

Stanje obveza na početku proračunske godine iznose 568.086,41 kunu i podmirene su u cijelosti. Na kraju izvještajnog razdoblja odnosno s 31. 12. 2019. godine dospjelih obveza nemamo, iznos od 654.246,19 kuna su nedospjele obveze i očekujemo podmirenje tih obveza početkom 2020. godine, kao i prihode za pokriće tih obveza. Od ukupnih obveza na plaće za 12 mj. 2019. godine odnosi se iznos od 573.410,85 kuna, na bolovanja na teret HZZO 5.699,58 kn, a iznos od 57.764,74 kuna su nedospjeli računi pristigli krajem prosinca i obveze za radne bilježnice i radne udžbenike u iznosu 5.979,03 kune. Obveze za nefinancijsku imovinu tj. udžbenike su u iznosu 11.391,99 kuna.

**U Osijeku, 31. 01. 2020. godine**

Voditelj računovodstva Ravnatelj

Daria Rupčić, dipl.oec. M.P. Zlatko Kraljević, prof.